આજથી કાંકરિયા કાર્નિવલનો મુખ્યપ્રધાન વિજય રૂપાણીના હસ્તે રંગારંગ પ્રારંભ થનાર હોઇ મુલાકાતીઓને કાર્નિવલ દરમિયાન કાંકરિયા તળાવમાં મફત પ્રવેશ અપાશે. કાંકરિયા કાર્નિવલ માટે આ વખતે મુખ્ય આકર્ષણનું કેન્દ્ર નોકટરનલ ઝૂ છે. ગુજરાતના સર્વપ્રથમ નોકટરનલ ઝૂનું આજે સાંજે લોકાર્પણ થનાર હોઇ આવતી કાલથી મુલાકાતીઓ દિવસે રાતના અંધારામાં ફરતાં નિશાચર પ્રાણીઓને નિહાળી શકશે. સવારના ૯-૦૦ વાગ્યાથી સાંજના ૬-૦૦ વાગ્યા સુધી નોકટરનલ ઝૂ મુલાકાતીઓ માટે ખુલ્લું રહેશે. પુખ્ત વયના નાગરિકો માટે રૂ.પ૦ અને બાળકો માટે રૂ.ર૦ની ટિકિટ રખાઇ હોઇ નોકટરનલ ઝૂના મુલાકાતીને કાંકરિયા ઝૂની પુખ્ત વયના નાગરિકની રૂ.ર૦ અને બાળકની રૂ.૧૦ની ટિકિટ નહીં લેવી પડે અને તે દિવસે કાંકરિયા ઝૂમાં મફત પ્રવેશ મેળવી શકશે તેમ કાંકરિયા ઝૂના ડાયરેકટર ડો.આર. કે. સાહુ જણાવે છે.